कहा- कांग्रेस-NCP ने शिवसेना से गठबंधन किया, इसलिए हम धर्मनिरपेक्ष नहीं रह पाए
Maharashtra Nationalist Congress Party leader Ajit PawarNCP नेता अजीत पवार ने कहा कि 2024 ही क्यों अब भी मैं CM बनने की ख्वाहिश रखता हूं। दरअसल पवार से मीडिया ने सवाल किया था कि क्या वह 2024 के महाराष्ट्र विधानसभा चुनाव में टॉप पोस्ट का लक्ष्य बना रहे हैं। पवार ने इसी बात के जवाब दिया।
हाल ही में भाजपा में जाने की अटकलों के लिए चर्चित रहे NCP नेता और शरद पवार के भतीजे अजित पवार अब एक और बयान देकर सुर्खियों में हैं। पवार ने कहा कि 2024 ही क्यों, अब भी मैं CM बनने की ख्वाहिश रखता हूं। दरअसल पवार से मीडिया ने सवाल किया था कि क्या वह 2024 के महाराष्ट्र विधानसभा चुनाव में बड़े पद का लक्ष्य रख रहे हैं।
पवार ने कहा कि हम धर्मनिरपेक्षता और प्रगतिशील होने के बारे में बात करते थे, लेकिन 2019 में कांग्रेस और NCP ने सरकार बनाने के लिए शिवसेना के साथ गठबंधन किया। इसलिए हम धर्मनिरपेक्षता से अलग हो गए क्योंकि शिवसेना एक हिंदुत्व पार्टी रही है।
फिर की PM की तारीफ
अजित पवार ने प्रधानमंत्री नरेंद्र मोदी की एक बार फिर तारीफ की। पवार ने पुणे के पिंपरी चिंचवाड़ में एक कार्यक्रम के दौरान उन्होंने कहा, अटल बिहारी वाजपेई, लाल कृष्ण आडवाणी और मुरली मनोहर जोशी से जो मुमकिन नहीं हुआ वो नरेंद्र मोदी ने कर दिखाया। 1984 के बाद साल 2014 में देश में पहली बार पूर्ण बहुमत की सरकार बनी। UPA के शासनकाल में सोनिया गांधी, मनमोहन सिंह को सरकार बनाने के लिए दूसरी पार्टियों का सहारा लेना पड़ा, लेकिन 2014 में मोदी ने करिश्मा कर दिखाया।
NCP की बैठक में शामिल नहीं होने पर कहा- जरूरी काम था
शुक्रवार को NCP की बैठक में जरूरी काम का हवाला देते हुए पवार शामिल नहीं हुए थे। इस पर उन्होंने कहा कि वह NCP की बैठक में शामिल नहीं हो सके, क्योंकि उन्हें उसी समय होने वाले कुछ अन्य कार्यक्रमों के लिए मौजूद रहना पड़ा था। वहीं NCP ने इस पर सफाई देते हुए कहा था कि अजीत पवार के पार्टी की बैठक में शामिल नहीं होने का मतलब यह नहीं है कि वह संगठन छोड़ने की योजना बना रहे हैं।
भाजपा में शामिल होने की अटकलें पवार ने खारीज की 
पवार का यह बयान ऐसे समय में आया है जब उनके राजनीतिक भविष्य के कदम में बदलाव की अटकलें लगाई जा रही हैं। दावा किया जा रहा है कि वह उनके विधायकों को लेकर भाजपा के साथ गठबंधन कर सकता है। हालांकि पवार ने ऐसी खबरों को खारिज किया है। उन्होंने कहा कि NCP में किसी तरह की दरार नहीं आई है। उनके भाजपा में शामिल होने की खबरें झूठी हैं।
शिवसेना प्रवक्ता ने कहा था- अजीत नेताओं के साथ भाजपा में आए, तो हम सरकार में नहीं रहेंगे
शिवसेना प्रवक्ता संजय शिरसाट ने कहा था कि NCP एक ऐसी पार्टी है, जो विश्वासघात करती है। अगर अजीत पवार NCP नेताओं के साथ भाजपा में शामिल हुए, तो एकनाथ शिंदे के नेतृत्व वाली शिवसेना महाराष्ट्र में सरकार का हिस्सा नहीं होगी। पूरी खबर यहां पढ़ें...
ये खबरें भी पढ़ सकते हैं...
अजित पवार ने ट्विटर अकाउंट से NCP का झंडा हटाया, भाजपा को समर्थन देने की अटकलों पर बोले- मैं पूरी तरह से NCP के साथ हूं और रहूंगा
NCP नेता और शरद पवार के भतीजे अजित पवार ने पार्टी छोड़ने की अटकलों को खारिज कर दिया था। अजित ने कहा था- बेवजह गलतफहमी फैलाई जा रही हैं। किसी विधायक का हस्ताक्षर नहीं लिया गया है। भाजपा के साथ जाने की खबरों में कोई सच्चाई नहीं है। जब तक जान में जान है तब तक NCP से जुड़ा रहूंगा। चाहो तो एफिडेविट पर लिख कर दे दूं! पूरी खबर यहां पढ़ें...
संजय राउत बोले- अजीत पवार BJP में शामिल नहीं होंगे, उनका भविष्य NCP के साथ उज्ज्वल
शिवसेना नेता संजय राउत ने कहा कि अजीत पवार का भविष्य राष्ट्रवादी कांग्रेस पार्टी (NCP) के साथ उज्ज्वल है। वह भाजपा में शामिल नहीं हो सकते। इसलिए चिंता की कोई बात नहीं है। वह भाजपा ज्वॉइन नहीं करेंगे न ही उनके गुलाम बनेंगे। हमें पवार पर पूरा भरोसा है। पूरी खबर यहां पढ़ें...